Prosiect Ymchwil: Astudiaeth achos archwiliadol yn seiliedig ar y Profiad Dewisol

	[bookmark: cysill]Targed/Target 1 
Prawf-ddarllen y gwaith yn hollol drwyadl cyn cyflwyno gan ffocysu ar y defnydd o ei/eu (unigol/lluosog), treigliadau a ffurf y ferf (adolygu sesiynau Gloywi Iaith).

	Gweithiais ar y targed yma gan ail-ddarllen fy ngwaith a rhoi’r aseiniad trwy Cysill ar y diwedd.
	Gwelir enghreifftiau trwy gydol yr aseiniad. 

	Targed/Target 2
Cynnwys mwy o gyfeiriadau at ddamcaniaethau datblygiad plant a dadansoddi'r rhain mewn modd mwy critigol ac mewn mwy o ddyfnder a manylder.


	Cyfeiriais tuag at lawer o wahanol bobl, a ddefnyddiais ddamcaniaethwyr os oedd yn berthnasol i beth roeddwn yn trafod. 

	I weld esiamplau ewch at:
-Tudalen 3.
-Tudalen 4.


	Targed/Target 3
Adolygu dull cyflwyno dyddiadau gwefannau yn y Rhestr Gyfeirnodi – gweler t. 11 Harvard Cymraeg 2023 pdf. 

	Cymerais fy amser i gyflwyno’r dyddiadau gwefannau yn y rhestr cofnodi yn gywir. 
	Gwelir hyn yn y rhestr cyfeirnodi o dudalennau 13-22.




Cyflwyniad:
Pwrpas yr ymchwil yma oedd cael gwell dealltwriaeth o Awtistiaeth, a sut mae ysgolion yn cefnogi’r disgyblion hyn mewn ysgolion prif ffrwd gan ddefnyddio “Beth yw profiadau staff o gefnogi disgyblion sydd ag Awtistiaeth?” fel fy nghwestiwn ymchwil. Defnyddiwyd Astudiaeth Achos Archwiliadol fel dyluniad ar gyfer yr ymchwil, er mwyn canfod gwell dealltwriaeth o’r maes dan sylw, ac er mwyn gwella fy arfer proffesiynol. Nid pwrpas yr ymchwil hwn felly oedd profi a dod i gasgliadau pendant.
Noda Llywodraeth Cymru (2022) bod gan tua 15.8% o blant yn ysgolion yng Nghymru Anghenion Dysgu Ychwanegol (ADY), ac ychwanega Mandy et al (2016) bod tua 71% o ddisgyblion yn y Deyrnas Unedig yn mynychu ysgolion prif-ffrwd. Pwysleisia Knight a Crick (2021) bod rhaid i athrawon gael dealltwriaeth dda o ADY er mwyn creu addysg gynwysedig ar gyfer pob plentyn. Fodd bynnag, dangosa McDougal et al (2020) er bod ADY yn bwysig, mae Awtistiaeth yn benodol weithiau yn cael eu weld yn fwy heriol i ddeall ac i gefnogi yn gywir gan staff mewn ysgolion. Oherwydd hyn, dewisais y ffocws o Awtistiaeth er mwyn cryfhau dealltwriaeth fy hunain o’r anhawster, a sut gallaf gefnogi’r dysgwyr sydd ag Awtistiaeth yn fy nosbarth i yn y dyfodol fel athrawes.  
Cynhaliwyd yr ymchwil mewn ysgol ble roedd campws ysgol gynradd ac uwchradd. Yn ysgol A dangosa Estyn (2022) bod 1262 o ddisgyblion yn mynychu, a tua 19.1% o ddisgyblion oedran ysgol statudol ag ADY. Arsylwais ar dri gwahanol ddisgybl trwy gydol y profiad dewisol, dau oedd a datganiad Awtistiaeth yn barod, ac un oedd dal yn mynd trwy’r proses o gael datganiad Awtistiaeth. Er bod y tri disgybl mewn blynyddoedd gwahanol, sef blwyddyn 3, 4 a 6, roedd y tri ohonyn nhw yn gweithio gyda'i gilydd llawer, ac yn gwneud llawer o’r un pethau ar yr un pryd a'i gilydd. O ganlyniad i hyn, roeddwn wedi cael y cyfle i arsylwi ar y tri unigolyn gwahanol yn unigol ac mewn grŵp. 
Adolygiad lenyddiaeth:
Diffinia Hodges et al (2020) Awtistiaeth fel anhawster niwroddatblygiadol sydd yn cael eu gategoreiddio fel diffygion o sgiliau cyfathrebu, buddiannau cyfyngedig ac ymddygiadau ailadroddus. Fodd bynnag, anghytuna NHS (2022) gyda hyn gan ddweud bod Awtistiaeth yn rhywbeth sydd yn wahanol i bawb, ac mae yna sbectrwm lle mae rhai pobl yn eisiau mwy o gymorth nag eraill. Pwysleisia Prizant a Fields-Meyer (2022) bod gan bob person sydd ag Awtistiaeth gwahanol nodweddion, ac mae pob person felly yn unigryw, ac mae Awtistiaeth yn ffordd i weld y byd mewn goleuadau gwahanol, sydd yn wahanol i bobl niwronodweddiadol (pobl sydd ddim ag Awtistiaeth) (Kenny et al, 2016). O ganlyniad i hyn, crëwyd Deddf ADY yng Nghymru yn 2018 er mwyn i ysgolion i ddarparu canlyniadau diriaethol mewn ffurfiau ystyrlon, ac i roi’r gefnogaeth gywir i’r disgyblion yma o fewn addysg (Llywodraeth Cymru, 2018).
Pwysleisia Estyn (2022; 2018) bod lleoli disgyblion yng nghanol y ddysgu yn hollol bwysig ar gyfer llwyddiant, a phwysigrwydd athrawon, staff ysgol a rhieni i gael parodrwydd ar gyfer creu amgylchedd cynwysedig ar gyfer pob disgybl, ac yn enwedig plant sydd ag ADY. Atgyfnertha Shannon (2019) hyn gan ddweud bod dealltwriaeth glir o athrawon o Awtistiaeth yn bwysig er mwyn lleihau pryderon y disgyblion. Oherwydd pwysigrwydd y ddealltwriaeth yma, awgryma Bolourian et al (2021) bod mwyafrif o athrawon yn cael ymwybyddiaeth o symptomau craidd Awtistiaeth, megis sgiliau cyfathrebu a diddordebau sefydlog, sydd yn bwysig oherwydd bod athrawon sydd yn dysgu yn y sylfaen yn chwarae rôl gritigol er mwyn helpu gyda chyfeiriadau, ddatganiadau, ac ymyriadau’r plant yma, sydd wedyn yn effeithio ar eu profiadau a chefnogaeth yn fywyd (Prizer, 2022). Trafoda Horgan et al (2023) y ffaith bod yna pwysigrwydd enfawr ar roi’r gefnogaeth gywir yma i blant sydd ag Awtistiaeth yn pob ysgol, ond yn benodol plant yn ysgolion prif ffrwd.
Dangosa Vincent a Ralston (2020) bod llai na 50% o athrawon yn y Deyrnas Unedig yn teimlo’n hyderus wrth gefnogi disgyblion sydd ag Awtistiaeth yn eu dosbarthiadau, ond, heria Anglim et al (2018) hyn gan ddangos ymchwil lle'r oedd athrawon yn teimlo’n ddihyder ar ddechrau’r flwyddyn academaidd wrth gefnogi plant ag Awtistiaeth, ond wedi adeiladu hyder erbyn diwedd y flwyddyn, felly gallir cwestiynu pryd cafodd yr ystadegau hynny eu casglu. Trafoda Hasson et al (2021) y ffaith bod rhai athrawon yn teimlo o dan straen wrth rieni weithiau wrth geisio cefnogi pob disgybl yn y dosbarth, ac felly gall hyn cael effaith ar iechyd meddwl y disgyblion sydd ag Awtistiaeth, megis mwy o debygolrwydd o bryder.
Gwêl Petersson-Bloom a Holmqvist (2022) bod cefnogaeth weledol, lleihau ysgogiadau ychwanegol a chydweithio rhwng athrawon a’r disgyblion yn creu profiad dysgu gwell ar gyfer y plant sydd ag Awtistiaeth, ond  dyweda National Autistic Society (2023) bod dim ond 39% o athrawon mewn ysgolion cynradd prif ffrwd wedi derbyn mwy na hanner diwrnod o hyfforddiant Awtistiaeth, a dim ond 14% o athrawon yn ysgolion uwchradd prif ffrwd, felly gall hyn bod yn ffactor o pam bod llai na hanner o’r athrawon yn hyderus wrth gefnogi’r disgyblion. Atgyfnertha Graham (2021) hyn gan ddangos bod rhai disgyblion sydd ag Awtistiaeth yn teimlo fel bod rhai athrawon yn ffocysu ar eu llwyddiant academaidd yn lle datblygiad gyda sgiliau cymdeithasol, ac weithiau nad ydynt yn cael y gefnogaeth iawn sydd angen arnyn nhw yn yr ysgol. 
Dangosa Cook ac Ogden (2022) bod ysgol lwyddiannus ar gyfer plant Awtistiaeth yn gorfod cael ymrwymiad gweithredol o’r athrawon, ond gall ffactorau megis diffyg dealltwriaeth ynghyd a diffyg cefnogaeth cael effaith negyddol ar eu cyfranogiad yn yr ysgol. Deallir bod y theori systemau ecolegol Bronfenbrenner (2000) yn dangos y pwysigrwydd rhwng y disgybl, y rhieni, athrawon a chymuned er mwyn creu effaith cadarnhaol ar eu haddysg, ac mae’r athrawon yn cael un o’r effeithiau mwyaf ar eu llwyddiant academaidd a llwyddiant oes (Blazar, 2016). Oherwydd hyn, deallir bod pwyslais ar athrawon i ddefnyddio strategaethau sydd yn creu dosbarth cynwysedig ar gyfer plant sydd ag Awtistiaeth (Lessner a Preece, 2020). 
Mynega Tynan a Davy (2021) hyd yn oed bod gwneud newidiadau corfforol i ddosbarthiadau yn ffordd dda o gefnogi plant sydd ag Awtistiaeth, weithiau gall newidiadau cynnil creu'r un fath o effaith, megis sŵn cefndir neu'r gallu i reoli’r goleuadau. Ond, tynna Murray (2015) at y ffaith bod llawer o athrawon yn cael profiadau gwahanol o gefnogi’r disgyblion, megis defnyddio gemau er mwyn datblygu sgiliau cymdeithasol, neu ddefnyddio pethau gweledol er mwyn helpu gyda phrosesu, megis amserlen. Cytuna Rutherfood et al (2020) bod defnyddio strategaethau fel hyn yn ddull effeithiol er mwyn cefnogi’r disgyblion, gan ddeall os nad yw’r disgyblion yn cael i gefnogi yn gywir, gall hyn cael effaith negyddol ar weddill y disgyblion yn y dosbarth (Russel et al, 2023). Er hyn, dealla bod pob athro/athrawes yn cael gwahanol brofiadau o gefnogi’r disgyblion yma gan ddefnyddio gwahanol strategaethau sydd yn gweithio i’r unigolyn/dosbarth ar y pryd (Johnson a Barrett, 2017). 
Dyluniad Ymchwil: 
Diffinia astudiaeth achos fel dull ymchwil sydd yn cael i ddefnyddio er mwyn cael dealltwriaeth ddwfn o rywbeth mewn cyd-destun bywyd go iawn (Faegin et al, 2016). Trafoda Harrison et al (2017) bod astudiaethau achos yn cael i ddefnyddio ar draws nifer o ddisgyblaethau, ac yn ddefnyddiol ar gyfer cael gwell dealltwriaeth a gafael ar dopigau penodol, felly defnyddiais y dull yma er mwyn dysgu yn fwy am brofiadau staff o gefnogi disgyblion sydd ag Awtistiaeth yn yr ysgol.  
Dadlau Crowe et al (2011) bod defnyddio astudiaethau achos fel dull ymchwil yn enwedig o ddefnyddiol wrth geisio ymchwilio i mewn i bethau cyd-destun bywyd naturiol, ac felly ar gyfer fy nghwestiwn ymchwil, roedd hyn yn beth dda i ddefnyddio er mwyn gweld y plant yn yr ysgol. Cytuna Krusenvik (2016) bod y dull yma yn effeithiol ar gyfer y fath yma o ymchwil oherwydd bod hyn yn gadael i’r ymchwilydd i gael golwg gyfannol o sefyllfaoedd go iawn. Ond, beirniada Sayre et al (2017) hyn oherwydd weithiau gall defnyddio’r fath yma o ddull yn gallu bod yn oddrychol neu ragfarnllyd, yn enwedig wrth wneud ymchwil o fewn ysgol oherwydd gallwch yn barod adnabod y disgyblion neu staff.
Beirniada Zainal (2007) y dull o ddefnyddio astudiaethau achos oherwydd rhan fwyaf o’r amser dim ond sampl bach o oddrychau sydd yn cael i ddefnyddio, ac felly gellir cwestiynu sut gall cyffredinoli digwydd os nad yw digon o oddrychau yn cael i ddefnyddio. Cytuna Roller a Lavrakas (2015) bod y diffyg cyffredinoli yn wendid oherwydd bod y data sydd wedi cael i gasglu ac i’r graddau y gall data esbonio’r sefyllfaoedd neu gwmpas pwnc penodol. Ond, yn dibynnu ar y sefyllfa, trafoda Channaveer a Baikady (2022) bod astudiaethau achos yn gallu helpu’r ymchwilydd i ddadansoddi’r astudiaeth ac i gyffredinoli rhywfaint os yw’r data yn ddigon dilys, felly yn ddefnyddiol ar gyfer rhai mathau o ymchwil cymdeithasol. 
Gwêl Glette a Wiig (2022) bod astudiaethau achos yn gallu bod yn ddefnyddiol ar gyfer casglu gwybodaeth amdano ffenomenau cymdeithasol, ond bod dal gwendidau, megis diffyg cyffredinoli, ond yn fwy na hynny, bod llawer o’r astudiaethau achos yma yn ddiffyg llymder. Crea Gaikwad (2017) pwynt bod y rhai astudiaethau achos yn cael i gynnal ac ysgrifennu mewn ffurfiau blêr, ac felly ddim yn myfyrio yn ddilys ar yr astudiaeth oherwydd tystiolaeth amwys neu safbwyntiau rhagfarnllyd. Cytuna Holmes (2018) bod rhagfarn anymwybodol yn gallu digwydd o fewn ymchwil ac astudiaethau, a gall hyn cael effaith ar y proses a’r canlyniadau. Ond, trafoda Lucas et al (2018) os yw’r astudiaeth achos yn cael i gynnal yn gywir ac yn ddilys, gallwch gael dealltwriaeth ddwfn o’r pwnc sydd yn cael i astudio. I ychwanegu, gall data ansoddol a meintiol cael i gasglu er mwyn edrych ar rifau, ond hefyd ymddygiadau neu brofiadau (Priya, 2021). Wrth edrych ar y canlyniadau o’r astudiaeth achos, gellir hefyd gweld patrymau rhwng yr atebion/profiadau gwahanol er mwyn cael dealltwriaeth ddyfnach o’r pwnc (Paparini et al, 2020). Felly, er bod gwendidau, gwelir bod y fath yma o astudiaeth yn effeithiol ar gyfer fy nghwestiwn ymchwil o brofiadau staff o gefnogi plant sydd ag Awtistiaeth.
Dulliau ymchwil
Defnyddir gwahanol offer ymchwil er mwyn casglu a dadansoddi data, megis cyfweliadau, trafodaethau grwpiau ffocws, arsylwadau neu holiaduron (Sutton a Austin, 2015). Gwelir bod y fath o offer sydd yn cael i ddefnyddio yn dibynnu ar ba fath o ymchwil sydd yn cael i gasglu, megis offer meintiol fel holiaduron ar gyfer casglu data meintiol, offer fel cyfweliadau neu grwpiau ffocws ar gyfer casglu data ansoddol, neu offer penodol ar gyfer cymysg o’r ddau (Taherdoost, 2022). Ar gyfer fy nghwestiwn ymchwil, ddefnyddiais holiaduron, cyfweliadau ac arsylwi fel fy prif fethodoleg.
Diffinia holiaduron fel cyfres o gwestiynau sydd yn cael i ofyn i unigolion er mwyn casglu gwybodaeth bwysig ar gyfer pwnc penodol, ac felly defnyddiais i’r fath yma o offer ar gyfer holi staff oedd yn gweithio yn Ysgol A (Roopa a Rani, 2012). Rhannais yr holiadur yma trwy Microsoft Forms i’r holl staff oedd yn gweithio yn y gynradd a’r uwchradd, a gwelir y cwestiynau a’r atebion i’r holiadur yma yn Atodiad 1. 
Gwelir bod holiaduron yn effeithiol wrth wneud ymchwil oherwydd bod data yn gallu cael i gasglu o nifer fawr o ymatebwyr mewn ffordd rad a chloi (Mazikana, 2023). Er cwestiyna Nayak a Narayan (2019) ddilysrwydd o ymatebwyr i holiaduron oherwydd nad yw’r ymchwilydd yn gallu sicrhau bod y boblogaeth y sampl yn yr un boblogaeth sydd yn cael i dargedu, nad oedd fy nghwestiwn i yn targedu unrhyw staff penodol, ond pob aelod o’r staff yn yr ysgol, felly nad oedd y sampl o ymatebwyr wedi effeithio ar fy nghanlyniadau.
Defnyddiais gwestiynau agored a caeedig yn yr holiadur er mwyn cael gwell dealltwriaeth o brofiadau sampl mawr o staff yn yr ysgol. Pwysleisia Hyman a Sierra (2016) bod defnyddio cymysg o’r ddau fath o gwestiynau yn gallu bod yn fantais enfawr yn holiaduron oherwydd bod pwrpas gwahanol i’r ddau ohonynt. Fel esbonia Desai a Reimers (2019) gall cwestiynau agored rhoi’r cyfle i’r atebwr i roi ateb dwfn, sydd yn ffordd well o astudio ymddygiadau neu brofiadau, a bod cwestiynau caeedig yn gallu bod yn fwy defnyddiol o fewn holiaduron ar-lein oherwydd bod nhw’n hawddach i ateb wrth glicio ar un botwm yn lle teipio. 
Trafoda Hyman a Sierra (2016) bod cwestiynau caeedig yn gallu bod yn anfantais oherwydd nad yw’r ateb yn gallu bod mor ddwfn, ond pwyntia Sowicz et al (2019) allan bod defnyddio’r cwestiynau caeedig yn gallu bod yn effeithiol er mwyn gweld patrymau yn y canlyniadau, megis barnau’r staff. Er creda Neuert et al (2021) bod defnyddio cwestiynau agored weithiau yn gallu rhoi atebion nad yw cwestiynau caeedig yn, megis gwybodaeth gyfoethocach, cwestiyna Choi a Pak (2005) effeithiolrwydd y fath yma o gwestiynu oherwydd bod tystiolaeth i ddangos bod pobl yn fwy tebygol o adael cwestiynau agored yn wag. Felly, defnyddiais cymysg o’r ddau er mwyn ceisio cael y canlyniadau mwyaf dilys allan o’r holiadur.
Yn ystod yr ymchwil defnyddiais gyfweliadau lled-strwythuredig gyda 2 gwahanol aelod o staff. Diffinia Adams (2015) cyfweliad lled-strwythuredig fel sefyllfa lle gall yr ymchwilydd casglu gwybodaeth dwfn gan ffocysu ar esboniadau ac ymddygiadau’r atebwyr. Esbonia Magaldi a Berler (2020) hefyd bod y fath yma o ddull yn gweithio’n gwell er mwyn casglu data ansoddol mewn sefyllfaoedd sydd yn ffocysu ar wyddorau cymdeithasol, megis addysg, ac felly yn ddefnyddiol iawn fel dull er mwyn casglu gwybodaeth am brofiadau staff o gefnogi plant sydd ag Awtistiaeth yn yr ysgol. Ewch at Atodiad 2 ar gyfer y cwestiynau cyfweliad, ac Atodiad 3 ar gyfer trawsgrifiadau’r ddwy gwahanol gyfweliad. 
Yn wahanol i’r holiadur, cyfwelais a dim ond 2 aelod o staff, un o’r ysgol gynradd ac un o’r ysgol uwchradd. Er esbonia Jamshed (2014) bod defnyddio cyfweliadau yn gallu gwneud i’r atebwr i roi atebion manwl neu dangos dealltwriaeth helaeth o rywbeth, trafoda Alamri (2019)  y ffaith bod cyfweliadau yn gallu cymryd llawer o amser i gynnal, i ddadansoddi ac i drawsgrifio, felly yn dangos rhai anfanteision. Pwyntia allan Adhabi ac Anozie (2017) un o’r heriau mwyaf ar gyfer cynnal cyfweliadau yw dewis pwy i ofyn i gymryd rhan yn y cyfweliad, ac yr her i ddewis y bobl fwyaf addas ar gyfer yr astudiaeth. O ganlyniad i hyn, dewisais dwy gwahanol aelod o staff oedd yn cael llawer o brofiadau o weithio gyda phlant ag Awtistiaeth, ond roedd y ddau yn gweithio mewn gwahanol ardaloedd yn yr ysgol, felly roedd yna gwahanol brofiadau yn cael i drafod yn y cyfweliad. Defnyddiais gyfweliadau lled-strywthuredig oherwydd cyfwelais dwy gwahanol bobl, ac felly roedd yna’r opsiwn i newid y cwestiynau neu newid trywydd y cyfweliad ar unrhyw adeg tuag at y cwestiwn (Ruslin et al, 2022).
Arsylwais ar lawer o wahanol ddisgyblion trwy gydol yr astudiaeth, ond canolbwyntiais ar dair gwahanol blentyn yn benodol gan ddefnyddio graddfa Leuven (gwelir hyn yn Atodiad 6). Graddfa Leuven yw graddfa o 1-5 sydd yn cael i ddefnyddio i feintioli ar ba radd mae’r bobl sydd yn cael i arsylwi yn wneud pethau, megis ymglymu mewn gwersi/gweithgareddau (MacRae a Jones, 2023). Dewisais y fath yma o arsylwi ar gyfer y tair gwahanol blant oedd ag Awtistiaeth er mwyn gweld eu hymglymiad wrth wneud gwahanol weithgareddau yn yr ysgol, a sut oedden nhw’n ymdopi mewn gwahanol sefyllfaoedd.
Dangosa tystiolaeth bod arsylwi ar gyfer astudiaethau yn un o’r dulliau mwyaf hen, ond hefyd un o’r mwyaf sylfaenol ar gyfer ymchwil (Smit a Onwuegbuzie, 2018). Defnyddiais arsylwad di-cyfranogwr wrth wneud yr astudiaeth yma gan wylio’r gwahanol blant yn ymddwyn yn lle naturiol iddyn nhw wrth wneud gwahanol weithgareddau neu wersi gyda'r aelodau staff eraill. Esbonia Williams (2008) bod arsylwadau di-cyfranogwr yn cael i ddefnyddio i gasglu data heb ryngweithio yn bersonol gyda’r person sydd yn cael i arsylwi. 
Trafoda Kumar a Sharma (2023) bod data sydd wedi cael i gasglu mewn amgylchedd naturiol yn gallu bod yn fwy dilys, ac yn fwy hawdd i gael gwybodaeth oherwydd nad ydych yn gofyn unrhyw gwestiynau neu roi unrhyw un o dan bwysau i ateb. Cwestiyna Ekka (2021) dilysrwydd data casglwyd o arsylwadau oherwydd bod yr effaith Hawthorne yn gallu digwydd lle gall pobl ymddwyn yn wahanol oherwydd bod nhw’n ymwybodol bod nhw’n cael i wylio. Esbonia Asan a Montague (2014) bod recordio wrth arsylwi yn gallu cryfhau’r siawns o’r effaith Hawthorne i ddigwydd, felly er mwyn osgoi hyn, defnyddiais Raddfa Leuven ar gyfer casglu’r wybodaeth neu ysgrifennu unrhyw nodiadau ychwanegol. 
Esbonia Cohen, Manion a Morrison (2002) bod ystod o ddulliau yn gallu cael i ddefnyddio mewn ymchwil addysgiadol, ond bod angen gwneud yn siŵr bod ddulliau penodol yn cael i ddefnyddio ar gyfer pethau gwahanol, megis cwestiynau wedi’u myfyrio ymlaen llaw, neu ddefnyddio cofnodi mesuriadau ar gyfer data meintiol. Cytuna Denscombe (2010) gyda hyn gan bwyntio allan bod seiliau o ymchwil cymdeithasol dda yn gallu dibynnu ar rhai ffactorau elfennol, ac felly mae’n bwysig cwestiynu’r ansawdd y canfyddiadau.
Dulliau cyflwyno a ddadansoddi data:
Defnyddiais Microsoft Forms ar gyfer fy holiadur, ac un o’r rhesymau gwnes i hyn yw oherwydd roeddwn yn gallu gweld y data yn well oherwydd bod y ddogfen wedi rhoi’r canlyniadau i mewn i graffiau yn barod. Trafoda Regmi et al (2016) y ffaith bod holiaduron ar-lein yn ddull effeithiol ar gyfer amddiffyn unrhyw golled o’r data, a hefyd i drosglwyddo’r data i mewn i graffiau. Esbonia Dell’olio et al (2018) hefyd bod dibynadwyedd y canlyniadau holiaduron ar-lein yn gryfach oherwydd bod yr atebwyr wedi ateb y cwestiynau yn amser eu hunain, ac wedyn dim yn teimlo o dan bwysau i ateb o fewn amser penodol. O ganlyniad i hyn, roedd trosglwyddiadadwyedd y data o’r holiadur i’r graffiau wedi gweithio’n dda achos roedd y data yn cael i roi i mewn i’r graffiau pob amser roedd aelod o staff yn ateb y cwestiynau yn lle gorfod gwneud nhw i gyd ar y diwedd.
Ar gyfer gwneud yn siŵr roeddwn yn cyflwyno’r data mwyaf perthnasol i’r cwestiwn allan o’r cyfweliadau, dewisais recordio’r sgwrs, ac yna trawsgrifio ar ddogfen Word. Trafoda McMullin (2023) bod trawsgrifio yn gallu bod yn effeithiol oherwydd rydych yn gallu dewis beth i drawsgrifio, a beth i adael allan, a hefyd bod yr opsiwn gennych i godio er mwyn edrych ar y pethau sydd yn berthnasol i’r testun. Gwêl Nascimento a Steinbruch (2019) bod trawsgrifiadau o gyfweliadau wedi bod yn ffordd boblogaidd iawn o gasglu data hygred ar gyfer astudiaethau cymdeithasol-diwylliannol oherwydd bod yna gwybodaeth ddwfn iawn yn cael i roi. Dangosa Braun a Clark (2006) y 6 cam ddadansoddiad thematig sydd yn cael i ddefnyddio er mwyn adnabod patrymau neu themâu o fewn data ansoddol, ac felly roedd hyn wedi gweithio yn dda oddi wrth edrych ar y cyfweliadau. Cytuna Maguire a Delahunt (2017) bod dadansoddiadau thematig yn effeithiol wrth ddefnyddio codio, ac mae’r codio yn lleihau llawer o’r data i mewn i ddarnau bach fel bod patrymau neu themâu yn gallu cael i weld yn well.  
Er mwyn cyflwyno’r data o’r raddfa Leuven, rhoddais sgôr cyfartalog ar gyfer y tri disgybl roeddwn yn arsylwi trwy’r astudiaeth. Gwnes i hyn ar y diwedd oherwydd roeddwn yn gallu gweld cyfartaledd ar ba radd oedd y tri disgybl o 1-5, ac roeddwn wedyn yn gallu rhoi’r sgôr cyfartalog yma iddyn nhw ar gyfer pob gweithgaredd unigol. Fel esbonia Maxwell (2010), mae defnyddio rhifau weithiau i mewn yn astudiaethau ansoddol yn gallu bod yn effeithiol er mwyn gweld patrymau yn well, ac felly wedi gweithio yn dda wrth ddangos y canlyniadau ymglymiad y tri disgybl yn wahanol gweithgareddau.
Moeseg:
Diffinia BERA (2018) bod moeseg mewn cyd-destun ymchwil addysgol yn gwneud yn siŵr bod pob person sydd yn ymgymryd yn yr ymchwil yn cael i barchu, wedi cael eu cydsyniad neu ganiatâd i fod yn rhan ohono’r astudiaeth cyn dechrau, a hefyd i gadw anhysbysrwydd a chyfrinachedd ar bob adeg. 
Cyn dechrau cynnal yr ymchwil, llenwais ac yna anfonais fy ffurflen moeseg i’r aelod o staff oedd yn gyfrifol ar gyfer yr astudiaeth yn yr ysgol (am fwy o wybodaeth ewch at Atodiad 4). Oherwydd roedd y plant roeddwn yn arsylwi o dan yr oedran 18, anfonais ffurflen gydsynio i’r ysgol i anfon i’r rhieni er mwyn cael eu cydsyniad i’r plant i fod yn rhan o’r ymchwil cyn dechrau (ewch at Atodiad 5). I ychwanegu at hyn, cadwais y disgyblion yn ddienw gan gyfeirio atyn nhw fel “Disgybl A”, “Disgybl B”, a “Ddisgybl C”.
Ar ddechrau’r holiadur rhoddais baragraff yn esbonio bod ganddyn nhw’r hawl i dynnu i ffwrdd o’r holiadur ar unrhyw adeg, nad oedd rhaid ateb unrhyw gwestiwn nad oedden nhw’n angen, a hefyd rhoi esboniad o’r ffaith bod yr atebion yn ddienw ac felly roedd hollol anhysbysrwydd ganddyn nhw try gydol, oherwydd fel esbonia Edwards (2005) o fewn unrhyw ymchwil mae pob cyfranogwr yn cael yr hawl i dynnu i ffwrdd neu stopio ar unrhyw adeg. 
Hyd yn oed recordiais y cyfweliadau gyda’r ddwy gwahanol aelod o staff,  cadwais at y canllawiau BERA (2018) gan ofyn am eu cydsyniad ar ddechrau’r recordiad cyn dechrau’r cyfweliad. Ar ôl cael eu cydsyniad, esboniais fod y recordiad yn mynd i gael i gadw’n ddiogel i gadw cyfrinachedd, nad oedd y recordiad yn cael i ddefnyddio yn yr aseiniad oherwydd roeddwn yn mynd i'w trawsgrifio, a hefyd bod y cyfweliadau wedi cael i wneud yn ddi-enw. Wedyn esboniais iddyn nhw ar ôl cael fy aseiniad yn ôl mewn cwpl o fisoedd byddaf yn dileu’r recordiad yn syth oherwydd fel esbonia McCrae a Murray (2008) nad oes angen cadw data yn hirach na’r pwrpas cychwynnol. 
Canlyniadau:
Roedd yr ymateb cyffredinol i’r holiadur yn eithaf gwael oherwydd atebodd dim ond 3 aelod y staff y cwestiynau allan o’r holl ysgol, felly nid oedd llawer o ymatebion gwahanol gennyf fi i ddadansoddi ac i gymharu. Er hyn, wrth ddefnyddio’r data o’r cyfweliadau a’r holiaduron, gwelais fod y mwyafrif o’r athrawon wedi cael rhyw brofiad o weithio neu ddysgu disgybl oedd ag Awtistiaeth yn eu gyrfa. Rhagdybiwyd bod rhan fwyaf o staff wedi cael profiad o Awtistiaeth cyn dechrau’r ymchwil oherwydd fel esboniwyd Nasen (2021) bod tua 70% o’r disgyblion Awtistiaeth yn mynychu ysgolion prif-ffrwd, felly nad oedd y canlyniad yma yn syndod enfawr. Awgrymwyd Vincent a Ralston (2020)  bod llai na 50% o athrawon yn teimlo’n hyderus wrth gefnogi plant sydd ag Awtistiaeth, ond nid yw’n ymddangos bod hyn yn wir oherwydd wrth edrych ar yr holiadur, dangosa bod y radd gyfartaledd yn 3, sef eithaf hyderus, ac wrth arsylwi, gwelais fod yr aelodau staff yn eithaf cyfforddus wrth gefnogi’r tri disgybl. 
Mae’n ddiddorol nodi, er bod bron pob aelod o staff wedi cael profiad o blentyn sydd ag Awtistiaeth, bod pob un ohonyn nhw yn cael gwahanol strategaethau ar gyfer cefnogi’r plant. Fel esbonia Phavadee (2020) gall arddulliau dysgu ac arddulliau addysgu cael effaith ar lwyddiant y disgyblion yn academaidd, ac felly gwelir pwysigrwydd dod yn gyfarwydd gyda pha strategaethau sydd yn gweithio’n well ar gyfer disgyblion gwahanol sydd ag Awtistiaeth. Wrth arsylwi ar y tri disgybl gwahanol, sylwais fod pob plentyn yn cael ymglymiad gwahanol i’w gilydd, ac felly yn dangos bod y strategaethau mwyaf effeithiol er mwyn cefnogi nhw yn gallu dibynnu arnyn nhw fel unigolion, ond wrth gwrs mae’n rhaid dehongli’r data hyn yn ofalus oherwydd roedd y tri phlentyn yn wahanol i’w gilydd, a hefyd yn gwahanol oedrannau (am fwy o wybodaeth ewch i Atodiad 6).
Er atebodd dim ond tair o bobl yn yr holiadur, atebodd pob un bod nhw wedi cael profiad o gefnogi plentyn Awtistiaeth, ond pan ofynnais pa fath o strategaethau oedd yn cael i ddefnyddio, rhestron nhw rhai gwahanol i’w gilydd, sydd yn dangos bod y fath o strategaethau yn seiliedig ar yr aelod o staff a’r disgybl penodol, fel awgrymwyd Johnson a Barrett (2017) yn flaenorol. Gofynnais a oedd y fath o strategaethau yn newid yn dibynnu ar y disgybl, neu os roedden nhw’n defnyddio’r un strategaethau pob tro, ac atebodd 67% ohonyn nhw bod nhw’n newid nhw yn dibynnu ar y disgybl (ewch at Atodiad 1). Wrth gwrs ni chefais lawer o atebion ar gyfer yr holiadur, ac felly gellir cwestiynu dibynadwyedd y data oherwydd fel trafodir Faber a Fonseca (2014) gall rhifau bach o samplau/ymatebion cael effaith ar y gallu i gyffredinoli neu greu unrhyw fath o gasgliadau gyda’r data casglwyd. Ond, mae’r canlyniadau o’r cyfweliadau yn adlewyrchu’r un canfyddiad bod y strategaethau yn dibynnu ar y disgybl oherwydd gofynnais pa fath o strategaethau oedd yn cael i ddefnyddio yn yr uwchradd yn yr uned ac yn y gynradd, a thrafoda’r ddau aelod o staff bod hynny yn hollol ddibynnol ar y disgybl ar y pryd, a’r aelod o staff oedd yn gyfrifol amdanyn nhw.
Wrth fynd yn nol i bwynt Lessner a Preece (2020) amdano’r pwysigrwydd o gael dosbarthiadau cynwysedig ar gyfer cyrhaeddiad pob plentyn, ac yn enwedig plant ag Awtistiaeth, roedd y canfyddiadau’r astudiaeth gyfredol yn cefnogi’r ymchwil flaenorol. Trafoda Estyn (2022; 2018) bod rhoi’r disgyblion yng nghanol y ddysgu yn hollol bwysig er mwyn creu dosbarth cynwysedig, a ddangosodd y canlyniad hynny yn yr astudiaeth. Mynegir yr aelodau staff yn y cyfweliad bod cefnogaeth ar gyfer plant Awtistiaeth yn gallu digwydd yn y dosbarth dysgu, ac nid dim ond mewn uned benodol, a bod offer penodol yn cael i ddefnyddio yn seiliedig ar anghenion y plentyn, a ddangosir hyn yn y diffiniad “Tueddi bod yn y ddosbarth yn bennaf, nad ydyn ni’n eisiau ynysu’r plant yma gormod felly bod nhw’n cael mynediad i’r cwricwlwm cyfan, ni wedi gwneud bach o’r ddau“ (gwelir y diffiniad yma yn Atodiad 3). Wrth arsylwi, codais ar y ffaith bod amrywiaeth o strategaethau gwahanol yn cael i ddefnyddio gan yr aelodau staff, megis rhoi “chromebooks” i’r disgyblion i weithio arno yn lle ysgrifennu yn y dosbarth, ond dal yn gwneud yr un gwaith a phawb eraill, i dynnu’r plant allan o’r dosbarth i weithio gyda'i gilydd wrth chwarae gyda lego neu “popart”. Felly, fel dywedir Petersson-Bloom a Holmqvist (2022) bod perthynas rhwng y staff a’r disgybl yn creu amgylchedd hyd yn oed yn fwy cynwysedig ar gyfer dysgu, yn gyffredinol, felly, mae’n ymddangos bod rhan fwyaf o’r aelodau staff yn delio yn dda gyda’u profiadau o gefnogi’r plant sydd ag Awtistiaeth yn yr ysgol. 
Casgliad:
O fewn y cyd-destun o brofiadau staff yr ysgol yn cefnogi plant sydd ag Awtistiaeth, gwelais fod rhai o’r dulliau wedi casglu data yn fwy dibynadwy nag eraill. Trafodais yn flaenorol bod Faber a Fonseca (2014) wedi trafod bod y nifer o sampl mewn ymchwil yn gallu cael effaith ar ddibynadwyedd y data, ac oherwydd cefais dim ond 3 ateb ar gyfer yr holiadur, gellir wedyn cwestiynu’r canlyniadau. Gwelais fod y cyfweliad a’r raddfa Leuven wedi rhoi canlyniadau gallwn ystyried yn fwy dibynadwy oherwydd cyd-destun yr astudiaeth. 
Wrth gyfweld a’r staff penodol oedd yn gweithio’n agos gyda phlant ADY, ac yn benodol Awtistiaeth, gwelais fod llawer o wybodaeth fanwl wedi cael i roi i ateb fy nghwestiynau er mwyn helpu cael gwell dealltwriaeth o’r gefnogaeth sydd yn cael i roi. Cytuna Alshenqueeti (2014) bod cyfweliadau lled-strywthuredig yn ddull da ar gyfer casglu data ar gyfer ymchwil ansoddol oherwydd bod mwy o deimladau a phrofiadau go iawn yn gallu cael i roi wrth ateb y cwestiynau wrth archwilio i mewn i safbwyntiau gwahanol bobl ar yr un cyd-destun. 
Teimlais fod arsylwi wedi bod yn ddull da wrth edrych ar y plant yn cael y gefnogaeth wrth yr aelodau staff mewn sefyllfaoedd gwahanol fywyd go iawn, a defnyddio’r raddfa er mwyn deall sut gall gwahanol weithgareddau/strategaethau cael effaith ar eu hymglymiad ar y pryd. Cefnoga Kumar a Sharma (2023) hyn yn flaenorol gan ddweud bod data sydd wedi cael i gasglu o fewn amgylchedd naturiol yn gallu cryfhau’r dilysrwydd y data.
O ganlyniad i hyn, ni ellir cyffredinoli’r aelodau o staff a’u profiadau o gefnogi plant sydd ag Awtistiaeth oherwydd fel dywed Tipton et al (2017) os mae gennych sampl bach yn eich astudiaeth, gellir efallai cyffredinoli'r boblogaeth hynny, ond nid unrhyw grwpiau o bobl eraill sydd ddim wedi cymryd rhan yn yr astudiaeth. Felly, yn yr ysgol benodol ymwelais, gallaf weld bod llawer o’r staff wedi cael profiadau, ond ni ellir dweud hyn am bob ysgol.
Argymhellion:
Ar gyfer yr ymchwil yma, defnyddiais gylch myfyrio Gibbs. Defnyddiais hyn trwy edrych ar y pum gwahanol gyfnodau, sef disgrifiad, teimladau, gwerthuso, casgliad ac yna cynllun gweithredu (The University of Edinburgh, 2020). Ar ôl casglu’r data, meddyliais ar sut roeddwn yn teimlo amdano’r pethau ddysgais trwy’r ymchwil. Gwerthusais beth aeth yn dda, megis y cyfweliadau, ac yna penderfynais beth gallaf newid y tro nesaf, megis ffocws grŵp yn lle holiadur. Y cam olaf oedd dewis beth oedd fy nghynllun gweithredu yn mynd i fod ar gyfer y dyfodol.
Ar gyfer fy ngyrfa i fel athrawes, dewisais ddefnyddio amserlenni gweledol ar gyfer fy nghynllun i helpu plant gyda ADY, ac yn benodol Awtistiaeth mewn fy nosbarth i ar PAP 3 ac fel athrawes gymwysedig. Penderfynais wneud hyn oherwydd o’r data casglais, gwelais fod y strategaeth yma wedi codi i lan llawer wrth drafod y strategaethau mwyaf defnyddiol yn y dosbarth. Cryfha Rutherford et al (2020) y strategaeth yma gan esbonio bod tystiolaeth i ddangos bod amserlenni gweledol yn ddefnyddiol iawn ar gyfer cefnogi plant sydd ag Awtistiaeth, felly wrth edrych ar ddata ail-raddol, a’r data uniongyrchol amdana hyn, meddylir bod hyn yn mynd i fod yn werthfawr iawn i ddefnyddio ar gyfer fy hunain fel athrawes. Gwelaf fod yr amserlenni gweledol hefyd yn cysylltu gyda rhai o’r Safonau Proffesiynol, megis cynnwys partneriaid mewn dysgu gan greu’r amserlenni gyda’r disgybl, athrawon eraill a’r rhieni. Hefyd gall hyn cysylltu gyda’r safon o reoli’r amgylchedd dosbarth oherwydd wrth i’r disgyblion gwybod beth yw trefn y dydd, ac i ddatblygu’r system gwaith y dosbarth (Macdonald et al, 2018).

